**OBRAZLOŽENJE**

**ZA NACRTA PRAVILNIKA O SLUŽBENOJ ISKAZNICI I ZNAČKI ZDRAVSTVENOG INSPEKTORA**

Na temelju članka 207. Zakona o zdravstvenoj zaštiti („Narodne novine“, broj 100/18) ministar zdravstva donosi Pravilnik o službenoj iskaznici i znački zdravstvenog inspektora.

U okviru svojih ovlasti uređenih Zakonom o zdravstvenoj zaštiti zdravstveni inspektori obavljaju inspekcijski nadzor nad primjenom i izvršavanjem zakona, drugih propisa i općih akata u djelatnosti zdravstva, kao i nadzor nad stručnim radom zdravstvenih ustanova, trgovačkih društava koja obavljaju zdravstvenu djelatnost, zdravstvenih radnika te privatnih zdravstvenih radnika.  
  
Prijedlogom Pravilnika o službenoj iskaznici i znački zdravstvenih inspektora utvrđuju se izgled značke te izgled i sadržaj službene iskaznice zdravstvenog inspektora, uvjeti za izdavanje i način vođenja evidencije izdanih službenih iskaznica i značaka.

Obrazac službene iskaznice i izgled značke nalaze se u Prilozima 1. i 2. ovog Pravilnika i čine njegov sastavni dio.